Bejaarde egpaar sterf in botsing | Maroela Media
Bejaarde egpaar sterf in botsing
Die voertuig se wrak. Foto: Verskaf
ŉ Bejaarde man en sy vrou is dood en drie mense is beseer toe ŉ vragmotor en ŉ voertuig Sondagaand buite George in die Wes-Kaap gebots het.
Russel Meiring, woordvoerder van ER24, het gesê die botsing het op die R404 plaasgevind.
“By paramedici se aankoms op die toneel is die vragmotor en die voertuig se wrak aan die kant van die pad aangetref. By nadere ondersoek is die liggame van ŉ bejaarde egpaar voor in die voertuig aangetref. Hulle is op die toneel dood verklaar,” het Meiring gesê.
Volgens Meiring is nóg ŉ bejaarde egpaar en ŉ sewejarige meisie ook in die voertuig se wrak aangetref. “Hulle het ernstige tot kritieke beserings opgedoen. Hulle is op die toneel behandel en deur Metro Services na die Mediclinic George geneem vir verdere behandeling.”
Die bestuurder van die vragmotor is ongedeerd.
Die oorsaak van die ongeluk is onbekend en word deur plaaslike owerhede ondersoek.
ER24 George Wes-Kaap
Pa skuldig ná wrede moord op baba
Deurbraak ná moord op Limpopo-sakeman, assistent
Frik · 11 maande gelede
Wat soek ‘n trok op daardie pad by George??
Annelize Smit · 11 maande gelede
My woorde is min en my trane baie!! Gaan julle so mis. Julle het vir ons so baie gedoen en beteken. Tot ons weer ontmoet!!
LB S · 11 maande gelede
So jammer, Annelize, mag julle troos vind.
Thersia · 11 maande gelede
Ai julle. Kyk dan waar staan die trok. Dit lyk vir my of hy heeltemal in die aankomende verkeer se baan is. Indien dit die geval is weet ek nie eers hoekom “ondersoek” hulle nog die voorval nie… Hierdie tipe “ongelukke” is nie ongelukke nie, dit is MOORD…
PJC · 11 maande gelede
Ons paaie is heeltemal oorlaai met hierdie trokke. Tel maar net die aantal trokke op die pad en vergelyk dit met die aantal motors en kyk ook hoe hierdie vragmotorbestuurders hulle gedra op die pad.
Heleen · 11 maande gelede
Indien die spoorwegstelsel behoorlik funksioneer soos vroeër jare sal daar minder trokke op die paaie wees. Trokbestuurders ry soos hulle wil nes taxies
Kandas · 11 maande gelede
“Die bestuurder van die vragmotor is ongedeerd.” Dit is die algemene tendens wat oor en oor herhaal word in ongelukke waar vragmotors betrokke is, terwyl passasiers in die ander voertuie dan kritiek of noodlottig beseer is. Vragmotors het moordvoertuie geword in Suid-Afrika.
Wouter · 11 maande gelede
Ons het Des van Kaapstad af Bloem toe gery. 14 Des. Veronderstel om n stil tyd op die paaie te wees. Ek het omtrent 10 trokke elke km getel x 1000 km. Dit is 10000 trokke per dag. Die regering sal dit nie verminder nie want dit is n groot bron van inkomste aan belasting, brandstof heffings, lisensie gelde en tolgelde.
Esther · 11 maande gelede
My seun in soortgelyke ongeluk. Het oorleef want sy reaksies vinnig,maar been geamputeer. Die ander ou het onskuldig gepleit ….